CELEX: 32017D0798
Language: el
Date: 2017-04-25 00:00:00
Title: Απόφαση (ΕΕ) 2017/798 του Συμβουλίου, της 25ης Απριλίου 2017, που εξουσιοδοτεί την έναρξη διαπραγματεύσεων με την κυβέρνηση της Ιαπωνίας για μια συμφωνία συνεργασίας στον τομέα της πολιτικής ανταγωνισμού μεταξύ της Ευρωπαϊκής Ένωσης και της κυβέρνησης της Ιαπωνίας

11.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 120/19
            
         ΑΠΌΦΑΣΗ (ΕΕ) 2017/798 ΤΟΥ ΣΥΜΒΟΥΛΊΟΥ
   της 25ης Απριλίου 2017
   που εξουσιοδοτεί την έναρξη διαπραγματεύσεων με την κυβέρνηση της Ιαπωνίας για μια συμφωνία συνεργασίας στον τομέα της πολιτικής ανταγωνισμού μεταξύ της Ευρωπαϊκής Ένωσης και της κυβέρνησης της Ιαπωνίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 103 και 352, σε συνδυασμό με το άρθρο 218 παράγραφοι 3 και 4,
   Έχοντας υπόψη τη σύσταση της Ευρωπαϊκής Επιτροπής,
   Εκτιμώντας ότι θα πρέπει να αρχίσουν διαπραγματεύσεις με σκοπό τη σύναψη συμφωνίας μεταξύ της Ευρωπαϊκής Ένωσης και της κυβέρνησης της Ιαπωνίας σχετικά με τη συνεργασία στον τομέα της πολιτικής ανταγωνισμού,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η Επιτροπή εξουσιοδοτείται να αρχίσει διαπραγματεύσεις με την κυβέρνηση της Ιαπωνίας με σκοπό τη σύναψη συμφωνίας που θα προσθέτει διατάξεις στη συμφωνία μεταξύ της Ευρωπαϊκής Κοινότητας και της κυβέρνησης της Ιαπωνίας σχετικά με τη συνεργασία για την αντιμετώπιση των αντιανταγωνιστικών δραστηριοτήτων (1), με αντικείμενο την αμοιβαία ανταλλαγή αποδεικτικών στοιχείων σε έρευνες ανταγωνισμού.
   2.   Οι διαπραγματεύσεις θα γίνουν βάσει των διαπραγματευτικών οδηγιών του Συμβουλίου, οι οποίες παρατίθενται στην προσθήκη της παρούσας απόφασης.
   Άρθρο 2
   Η Επιτροπή ορίζεται διαπραγματευτής της `Ενωσης.
   Άρθρο 3
   Η διαπραγμάτευση θα πραγματοποιηθεί σε διαβούλευση με την Ομάδα «Ανταγωνισμός» του Συμβουλίου.
   Άρθρο 4
   Η παρούσα απόφαση απευθύνεται στην Επιτροπή.
   
      Λουξεμβούργο, 25 Απριλίου 2017.
      
         
            Για το Συμβούλιο
         
         
            Ο Πρόεδρος
         
         I. BORG
      
   
   
      (1)  ΕΕ L 183 της 22.7.2003, σ. 12.